NEUVOSTON ASETUS (ETY) N:o 3128/86,
annettu 13 päivänä lokakuuta 1986,
puuvillan tukijärjestelmän yleisistä säännöistä annetun asetuksen (ETY) N:o 2169/81 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Kreikan liittymisasiakirjan, sellaisena kuin se on viimeksi muutettuna Espanjan ja Portugalin liittymisasiakirjalla, ja erityisesti puuvillaa koskevassa pöytäkirjassa N:o 4 olevan 9 kohdan,
ottaa huomioon komission ehdotuksen,
sekä katsoo, että
pöytäkirjassa N:o 4 määrätään, että puuvillan tuotannolle on myönnettävä tukea, jonka määrä vahvistetaan puuvillan, josta siemeniä ei ole poistettu, kohdehinnan ja maailmanmarkkinahinnan välisen eron perusteella; puuvillansiementen hinta on tärkeä tekijä jälkimmäisen hinnan määrittämisessä, ja
asetuksen (ETY) N:o 2169/81(1), sellaisena kuin se on viimeksi muutettuna asetuksella (ETY) N:o 1976/85(2), 4 artiklan 4 kohdassa säädetään, että jos ainoatakaan tarjousta tai hintaa ei voida käyttää puuvillansiementen maailmanmarkkinahinnan määrittämiseksi, tämä hinta vahvistetaan näiden siementen jalostuksessa saatujen tuotteiden arvon perusteella; tukijärjestelmän toimintaa voidaan parantaa säätämällä, että ennen kuin puuvillansiementen hinta vahvistetaan niiden jalostuksessa saatujen tuotteiden arvon perusteella, on käytettävä yhteisön markkinoilla noteerattua puuvillansiementen hintaa, jos tämä hinta edustaa näiden markkinoiden tosiasiallista suuntausta; tämän vuoksi mainittu 4 artikla olisi muutettava vastaavasti,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2169/81 4 artiklan 4 kohta seuraavasti:
"4. Jos ainoatakaan tarjousta tai hintaa ei voida käyttää puuvillansiementen maailmanmarkkinahinnan määrittämiseksi, tämä hinta määritetään yhteisön markkinoilla noteerattujen puuvillansiementen edullisimpien tarjousten ja hintojen perusteella, tai jos tarjouksia ja hintoja ei voida käyttää, näiden siementen jalostuksesta yhteisössä saatujen tuotteiden arvon, josta on vähennetty jalostuskustannukset, perusteella."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 13 päivänä lokakuuta 1986.